
Aquella talla gòtica que vàrem deixar perdre 


(Primera Part) 


Juli Ochoa, del Centre d'Estudis Santjustencs 


Petita història del que en el seu moment havia estat un element important del patrimoni 
santjustenc: Una valuosa talla gòtica que per causa dels atzars de la vida va acabar desa- 


pareixent d'aquest poble 


—- La capella i altar de Sant Joan 


El nostre temple parroquial va ser 
bastit durant la segona meitat del segle 
XVI, en temps del rector Joan Camarç, i tal 
com diu la inscripció que hi ha sota el 
frontispici de la seva portalada, "Pau Mo- 
Qolell, síndic. En l'anii 1571 ha 18 de goliol 
se comena" lo present temple. Geroni Car- 
dona, síndic". 


Aquella cerimònia de consagració, duta a 
terme per Mn. Jaume Oliveres, rector de 
la propera parròquia de Santa Eulàlia del 
Papiol, posava final a un febril procés 
constructiu que havia començat el 16 de 
gener de l'any anterior, amb la signatura 
del primer dels contractes establerts amb 
el mestre de cases d'origen occità, Lleo- 
nard Bosch. 


Igual que l'antic temple romànic o prero- 
mànic que havia existit fins llavors, el nou 
temple parroquial també va comptar, i en 
un lloc preferent, amb un altar dedicat a 
Sant Joan". Concretament, el situat a la 
capella lateral dreta immediata a l'altar 
major, vist des de l'òptica dels feligresos, 
un emplaçament que des de llavors s'ha 
anat mantenint fins als nostres dies. 


Una soberga talla gòtica 


l amb tota seguretat, va ser en aquell 
temps que per tal d'equipar aquella cape- 
lla es va adquirir la magnífica taula de 
Sant Joan Baptista objecte d'aquest breu 
relat, la qual va ser des del primer moment 
motiu d'admiració de propis i estranys. 


La taula en questió consisteix en un alt re- 
lleu tallat en fusta d'àlber o de til-ler, amb 
unes dimensions de 180,5 x 58 x 10 cmi 


que originalment havia estat pintat i daurat. Representava la figu- 
ra de Sant Joan Baptista, bastant estilitzada, que amb la seva mà 
esquerra sosté l'Agnus Dei, mentre el beneeix la seva mà dreta. 


22 La Vall de Verç / Núm. 489 / Desembre 2023 


La magnífica talla gòtica de Sant Joan 
que havia estat venerada al nostre temple 
parroquial 


Aquesta taula va presidir la capella fins als 
anys 1636 i 1637 que s'hi va instal:lar un 
retaule barroc, també de gran qualitat. No 
obstant això, la taula no va ser retirada del 
temple i va poder continuar sent admirada 
i alhora venerada per tots. 


Fins i tot els llibres en parlaven 


Tal va ser la seva nomenada, que fins i tot 
dos segles més tard, l'any 1876, encara 
era un dels principals atractius locals. La 
magna obra en nou volums d'Antoni de 
Bofarull i Brocà "Historia crítica (civil y 
eclesiàstica) de Catalufia" en feia esment, 
tot reproduint-la en un dels gravats que 
illustraven les seves pàgines-. 


Atrets pel que els anunciava aquell llibre, 
els integrants de la llavors tot just acabada 
de fundar Associació Catalanista d'Excur- 
sions Científiques" van decidir fer una sor- 
tida per tal d'admirar aquella taula. Amb 
tal finalitat, el dia 20 de gener de 1878 es 
van presentar a Sant Just Josep Fiter i In- 
glès, Antoni Aulèstia i Pijoan, Joan Ciuró, 
César August Torras i Ferreri, Isidre Torres 
i Oriol, Marçal Ambrós i Ortiz i Artur Mas- 
riera i Colomer, com qui diu, la "plana ma- 
jor" d'aquella jove associació. 


Una visita frustrada 


Prèviament, en Josep Fiter i Inglès, tot re- 
collint un dels principals punts d'interès 
d'aquella sortida que pretenien fer, havia 
escrit: 


"Havém parlat de la iglesia y per cert que's 
conserva en ella un baix relleu estatuari del 
segle xv, representant à Sant Joan, molt re- 
comenable per sas qualitats artísticas. "2 


En arribar a Sant Just, van ser atesos per mossèn Felip Planells 
i Guardiola, que encara no feia tres mesos que havia entrat de 
rector, en substitució de mossèn Josep Massana i Verdaguer. 


1. Miniatura de un códice de la catedral de Vich, siglo xi. 2." Bajo relleve de S, Juan en madera, siglo xv, 

Aquest havia estat traslladat a la parrò- 
quia de l'Hospitalet, després d'haver 
estat dotze anys al davant de la nostra. 
Va ser un període convuls, marcat per 
la Revolució de Setembre de 1878, en 
què l'anticlericalisme popular va aterrar 
la creu de terme del Raval, i la Guerra 
Carlina de 1873. Aquesta va ser causa 
que aquest rector, que pel seu fort ca- 
ràcter s'havia guanyat més d'un ene- 
mic, hagués de fugir del poble: 


"De Gelida, y sin motivos que les impul- 
saran a tomar tal determinación, han 
desaparecido el regente y vicario de la 
parroquia, así como el alcalde, que se 
ha trasladado a Barcelona. Igualmen- 
te se ha retirado la fuerza armada, que- 
dando aquella villa ú merced de los 
carlistas. También se ha fugado el cura 
de San Just de Desvern. "6 


Durant el temps que va regir la parrò- 
quia de Sant Just, mossèn Josep Mas- 
sana va dur a terme notables i costoses 


en S, Justa Desvern. 32 Pluucha de meta: grahada y amosaicada, siglo xm, propledad particular. obres de reparació a l'església i a la 


Gravat que il-lustra l'obra d'Antoni de Bofarull que s'esmenta. Cal notar que en ell la figura 


rectoria, entre les quals caldria esmen- 


de Sant Joan (situada en el centre del gravat) presenta una anòmala simetria especular tar, per exemple, l'edificació de la ca- 


respecte de l'original 


(Pssociació Gtalanista 


d'Excursions Gientificas 


re 4 

Els components de l'Associació Catalanista d'Excursions 
Científiques, frustrats admiradors de la talla santjustenca 


pella del Sant Crist." 


La visita d'aquells excursionistes al nostre temple parroquial 
va ser completament endebades, almenys pel que fa al prin- 
cipal motiu d'interès que havia mogut aquell grup vuitcentis- 
ta d'excursionistes: Aquella valuosa taula de Sant Joan ja no 
era a Sant Just, i el seu rector no en sabia resi 


Així ens ho confirmava Artur Masriera i Colomer: 


"Moltas de nostras gestions se dirigiren é preguntar al Reverent 
Sr. Rector de la parroquia lo punt ahont hi havia lo baix relleu 
que, represenlant é Sant Joan, diu lo senyor Bofarull en sa His- 
toria de Catalufia, que's trova à Sant Just Desvern, mes rebérem 
sois una contestació bastant categórica de que allí no hi existía 
la tal imatge. "$€ 


1 Comanar: Posar-se sota la potestat o el domini d'un senyor de major entitat 

2 Tant si es tracta de Sant Joan Baptista com de Sant Joan Evangelista o de tots dos 
alhora, el culte a Sant Joan estava molt arrelat en aquesta zona. N'és un bon exem- 
ple l'existència d'un monestir femení sota tal advocació que hi havia hagut a la part 
septentrional del nostre terme durant més de dos segles, entre 1228 i 1466 

3 BOFARULL I BROCÀ, Antoni: História crítica (civil y religiosa) de Catalufia. Vol. III. 
J. Aleu y Fugarull, editor. Barcelona, 1876. P. 602 

i. Entitat fundada a Barcelona l'any 1876, precursora i primer embrió del prestigiós 
Centre Excursionista de Catalunya 

5 FITERI INGLÈS, Josep: Esplugas y S. Just Desvern dins Memorias de l'Associació 
Catalanista d'Excursions Científicas: ilustradas ab grabats y acompanyadas d'indi- 
ces analítichs. vol 2. Barcelona, 1878. P. 31 

6 EL IMPARCIAL, del 5 de juny de 1873, P. 83. LA NACIÓN, del 5 de juny de 1873, P. 2. 
LA INDEPENDÈNCIA ESPANOLA, del 6 de juny de 1873. P. 3 

7 TENAS lALIBÉS, Mn. Antonino: Notes històriques del poble i parròquia de Sant Just 
Desvern. Fidel R. Ferran, editor. Barcelona, 1947. P. 133 


8 MASRIERA Il COLOMER, Artur: Excursió à Sant Feliu de Llobregat, Sant Just Des- 
vern y Esplugas dins Memorias... Op. Cit. P. 39 

Aquella talla gòtica que vàrem deixar perdre 


(Segona Part) 


Juli Ochoa, del Centre d'Estudis Santjustencs 


Recordem que la primera part d'aquest relat havia acabat amb la decepció soferta per 
aquell grup de pioners de l'excursionisme català, en comprovar que a Sant Just ja no hi era 
aquella valuosa talla gòtica que havien vingut a admirar, i que ningú els va saber donar raó 
del seu parador... El motiu2 Tot seguit ho veurem: Havia anat a parar a mans d'un 


col-leccionista particular 


—- L'industrial i col-leccionista Matíes Muntadas 


Matíes Muntadas i Rovira (Barcelona, 1854-1927), comte 
de Santa Maria de Sants, va ser el fill primogènit de l'empresa- 
ri Josep Antoni Muntadas i Campeny, fundador de la conegu- 
da fàbrica "La Espafia Industrial". En morir el seu pare, l'any 
1880, va ser elegit director gerent pels accionistes de l'em- 
presa. Durant l'exercici del seu càrrec, impulsà la secció d'es- 
tampats d'aquesta fàbrica i l'elaboració de teles noves, 
especialment per a enquadernacions, així com el cuir artificial. 
També, de la seva gestió al capdavant de la fàbrica cal asse- 
nyalar l'ampliació de capital de l'empresa, així com la profun- 


L'industrial i col-leccionista Maties Muntadas i Rovira 

da renovació de la seva maquinària. Va ser vocal de la Junta 
d'Aranzels i Valoracions i membre de la Junta Consultiva del 
Foment del Treball Nacional. 


D'ell ens deia el prestigiós museòleg, historiador i crític d'art 
Joaquim Folch i Torres: 


"Sus primeras adquisiciones de arte antiguo fueron casuales y 
algunos afios después, tal vez propuestas por el anticuario Co- 
mabella, uno de los primeros como a tal establecidos en Bar- 
celona, con tienda abierta en la calle del Conde del Asalto. 
Muchas de las obras de su colección fueron adquiridas direc- 


aa DELS vé ròg a — sem ea 


———n a 9a mm La, 


Un detall de la col-lecció d'art privada de Maties Muntadas, a la 
seva residència familiar 


La taula de Sant Joan Baptista, santjustenca en altre temps, exhibida en una de les sales del Museu 


Frederic Marès 


tamente a particulares y algunas en las pequefias aldeas de la 
Cerdafia donde veraneaba." 1 


Mogut per la seva afició, Muntadas va dedicar el seu lleure al 
col:leccionisme d'art, especialitzant-se en objectes de l'edat 
mitjana i el renaixement i les arts decoratives. La seva casa del 
carrer de Llúria era un autèntic museu. Orgullós, com estava, 
de la seva col-lecció, l'any 1917 va confeccionar un inventari, 
en el qual constava, sota el número d'ordre 213, aquella taula 
santjustenca, la qual apareixia descrita de la seguent manera: 


"San Juan, alto relieve de madera de alba que fué policromado 
y dorado, procedente de la iglesia de San Juan (Sicj Desvern." 2 


Dispersió de la col.lecció Muntadas 


A la mort de Maties Muntadas, la riquíssima col-lecció d'art que 
havia acumulat va continuar formant part del patrimoni de la 
seva família. L'any 1931, la família va confeccionar un catàleg, 
en el qual la taula santjustenca mantenia el número 213 i d'ella 
ens deia que es tractava d'un "Alto relieve. San Juan sin poli- 
cromia. Siglo XV".8 


En esclatar la Guerra Civil de 1936, moltes de les col-leccions 
privades van ser confiscades per la Generalitat republicana i 
dipositades inicialment al Museu d'Art de Catalunya, situat a 
Montjuic. Un temps més tard, les evacuaria a altres punts per tal 
de garantir-ne la seva conservació. Així, en una operació dirigi- 
da per Joaquim Folch i Torres i l'antiquari Josep Bardolet, la 
col-lecció Muntadas es va portar a Olot, i més tard, amb l'avenç 
de les tropes enemigues, a Darnius. Algunes d'aquelles peces 
encara van acabar sent enviades des de Darnius a Ginebra. 


Alguns mesos després del final de la guerra, el gendre de Ma- 
ties Muntadas, Josep Maria d'Albert i Despujol, baró de Terra- 

des, industrial i polític (alcal- 
de de Barcelona entre 1945 i 
1951), s'encarregà de recupe- 
rar aquella dispersa col-lecció 
amb l'ajuda del restaurador 
d'obres d'art Joan Sutrà Vifias. 
Ho va aconseguir gairebé total- 
ment (només es van perdre sis 
peces), traslladant tot el recu- 
perat a Can Colomer, de Bada- 
lona, residència familiar de 
Josep Maria d'Albert. 


Alguns anys després de la se- 
va mort, esdevinguda el 24 de 
març de 1952, l'Ajuntament de 
Barcelona va entrar en tractes 
amb la família per tal d'adquirir 
la col-lecció, operació que es va 
tancar el 19 de novembre de 
l'any 1956. 


Ultimada la compra, abans d'in- 
corporar totes aquelles obres 
al Museu d'Art de Catalunya, 
reconvertit posteriorment en 
l'actual Museu Nacional d'Art de 
Catalunya (MNAC), l'ajuntament 
barceloní va organitzar, l'any 
1957, una exposició en el saló del Tinell i la reial capella de 
Santa Àgata de totes les peces adquirides. Entre elles i identifi- 
cada amb el número 125, es trobava la taula santjustenca, de la 
qual es deia que es tractava d'una obra "hispano-germànica"." 


Finalment, en un museu 


Un cop acabada l'exposició del Tinell, van tenir lloc els darrers 
moviments del llarg periple sofert per la taula santjustenca: 
Havent-li estat adjudicat pel MNAC el número de referència 
64123, va Ser cedida al també barceloní Museu Frederic Ma- 
rès, el qual li va assignar al seu torn la referència MFM 964. És 
en aquest museu barceloní, situat a la plaça de Sant lu, al 
costat mateix de la Catedral, on actualment es troba. 


Si esteu interessats a admirar allò que en un temps havia format 
part del nostre patrimoni local, només cal que hi aneu: La po- 
dreu trobar fàcilment a la sala número 14, identificada amb una 
breu nota que només diu: "Sant Joan Baptista — Castella — Final 
del Segle XV (2) — Talla — MFM 964:. Val a dir, però, que a la 
fitxa del museu corresponent a aquest objecte podrem trobar 
una mica més d'informació, constant en un dels seus camps la 
seva original procedència santjustenca". £ 


1 Revista DESTINO, del 12 de gener de 1957. P. 13 


z BARRACHINA NAVARRO, Jaume: Unes anotacions de procedències de la mà de 
Maties Muntadas, dins BASSEGODA, Bonaventura i DOMÈNECH, Ignasi: 
Antiquaris, experts, col-leccionistes i museus. El comerç, l'estudi i la salvaguarda 
de l'art a la Catalunya del segle XX. Edicions Universitat de Barcelona. 
Barcelona, 2013. P. 35 

8 AAVV: La colección Muntadas. Ed. Oliva de Vilanova. Barcelona, 1931. P. 70 


4 AAVV: Colección Matias Muntadas. Catàlogo-guia. Ajuntament de Barcelona. 
Barcelona, 1957. P. 23 

